రూ.600 కోట్లతో మరో రెండు యూనిట్లుహైదరాబాద్ (ఆంధ్రజ్యోతి బిజినెస్): లోహియా గ్రూప్నకు చెందిన ‘గోల్డ్ డ్రాప్’ బ్రాండ్కు వరుసగా ఆరోసారి సిఐటిడి అవార్డు లభించింది. వంట నూనెల విభాగంలో అత్యున్నత నాణ్యతా ప్రమాణాలకు ఈ అవార్డు ఇస్తారు. ముడి వంట నూనెల కొనుగోలు నుంచి వాటి ప్రాసెసింగ్, ప్యాకింగ్ వరకు తాము పాటించే నాణ్యతా ప్రమాణాల మూలంగానే వరుసగా ఆరోసారి ఈ అవార్డు అందుకున్నట్టు గ్రూప్ చైర్మన్ కన్హయ లాల్ లోహియా విలేకరులతో చెప్పారు. ప్రస్తుతం తెలుగు రాష్ట్రాల వంట నూనెల మార్కెట్లో లోహియా గ్రూప్ ప్రథమ స్థానంలో ఉంది. ఈ ఏడాది మార్చి నాటికి రూ.2,500 కోట్లున్న తమ టర్నోవర్ మరో మూడేళ్లలో రూ.5,000 కోట్లకు పెంచుకోవాలని లక్ష్యంగా పెట్టుకున్నట్టు లోహియా చెప్పారు. ఇందుకోసం కంపెనీ హైదరాబాద్ సమీపంలోని మహేశ్వరం, నెల్లూరు జిల్లాలోని కృష్ణపట్నం సమీపంలో రూ.600 కోట్ల పెట్టుబడితో 1300 టన్నుల రోజువారీ ఉత్పత్తి సామర్ధ్యంతో రెండు కొత్త ప్లాంట్లు ఏర్పాటు చేస్తోంది. ఇందులో మహేశ్వరం ప్లాంట్ మరో రెండు నెలల్లో, కృష్ణపట్నం ప్లాంట్ వచ్చే ఏడాది మార్చి నాటికి పూర్తి చేయాలని కంపెనీ లక్ష్యంగా పెట్టుకుంది.ధరలు పెరిగే అవకాశం!వచ్చే పండగల సీజన్ నాటికి దేశంలో వంట నూనెలు ముఖ్యంగా సన్ఫ్లవర్ ఆయిల్ ధర మరింత పెరిగే అవకాశం కనిపిస్తోంది. ప్రధాన ఎగుమతిదేశమైన ఉక్రెయిన్లో సాగు విస్తీర్ణం ఐదు శాతం వరకు తగ్గడమే ఇందుకు కారణమని లోహియా గ్రూప్ డైరెక్టర్ మితేష్ లోహియా ‘ఆంధ్రజ్యోతి బిజినె్స’తో చెప్పారు. అయితే దేశంలో సోయా సాగు బాగా పెరిగినందున సోయా ఆయిల్ ధర మాత్రం పెరగక పోవచ్చన్నారు. ముడి పామాయిల్, శుద్ధి చేసిన పామాయిల్ దిగుమతులపై సుంకాన్ని పెంచడాన్ని సమర్ధించారు. దీని వలన రైతులతో పాటు దేశీయ వంట నూనెల రిఫైనరీలకూ మేలు జరుగుతుందన్నారు.
roo.600 kotlatho maro rendu unitluhaidarabad (aandhrajyoti bijines): lohia groopnaku chendina ‘gold drap’ brandku varusagaa aarosari ciitdy avaardu labhinchindi. vanta noonela vibhaagamlo atyunnata naanhyataa pramaanaalaku ee avaardu istaaru. mudi vanta noonela konugolu nunchi vaati prossesing, packing varaku taamu paatinche naanhyataa pramaanaala moolamgaane varusagaa aarosari ee avaardu andukunnattu groop chairman kanhaya lal lohia vilekarulatho cheppaaru. prastutam telugu rashtrala vanta noonela marketlo lohia groop prathama sthaanamlo undi. ee edaadi marchi naatiki roo.2,500 kotlunna tama tarnover maro moodellalo roo.5,000 kotlaku penchukovaalani lakshyamgaa pettukunnattu lohia cheppaaru. indukosam company hyderabad sameepamloni maheshwaram, nelluru jillaalooni krishnapatnam sameepamlo roo.600 kotla pettubaditho 1300 tannula rojuwari utpatti saamardhyamtho rendu kotta plantlu erpaatu chestondi. indulo maheshwaram plant maro rendu nelallo, krishnapatnam plant vache edaadi marchi naatiki puurti cheyalani company lakshyamgaa pettukundi.dharalu perige avakaasam!vache pandagala seasen naatiki desamlo vanta noonelu mukhyamgaa sanflavar aayil dhara marinta perige avakaasam kanipistondi. pradhaana egumatidesamaina ukreyinlo saagu vistiirnam aidu saatam varaku taggadame induku kaaranamani lohia groop director mitesh lohia ‘aandhrajyoti bijines’thoo cheppaaru. ayithe desamlo soya saagu baga periginanduna soya aayil dhara maatram peragaka povachannaru. mudi pamail, suddhi chesina pamail digumatulapai sunkaanni penchadaanni samardhinchaaru. deeni valana raitulatho paatu desheeya vanta noonela refinerylaku melu jarugutundannaru.